หัวใจเต้นเร็วตั้งแต่เกิดจนตอนนี้น้องอายุได้8ขวบแล้วจะเป็นอันตรายมั้ยคะ
สวัสดีค่ะ อาการหัวใจเต้นเร็วอาจมีสาเหตุมาจากความผิดปกติของโรคหัวใจเองเช่น หัวใจเต้นผิดจังหวะ มีลิ้นหัว่ใจรั่วในเด็ก มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน หากเป็นมาแต่กำเนิดอาจจะนึกถึงภาวะลิ้นหัวใจรั่วหรือหัวใจเต้นผิดจังหวะมากที่สุด สาเหตุอื่นๆนอกเหนือจากเรื่องของโรคหัวใจเช่นมีโรคไทรอยด์ทำงานมากผิดปกติ มีโรคปอดเช่นหอบหืด ถุงลมตีบทำให้เหนื่อย หายใจเร็ว ใจเต้นเร็วได้ หรือมีความจำเป็นในการใช้ยาใดๆที่กระตุ้นการทำงานของหัวใจ เป็นต้น หากเป็นตั้งแต่กำเนิดสาเหตุเรื่องที่เกี่ยวกับภาวะทางอารมณ์มากระตุ้นจะนึกถึงน้อยค่ะควรปรึกษากุมารแพทย์ที่ดูแลบุตร เพื่อตรวจร่างกายว่ามีหัวใจเต้นเร็วผิดปกติจริง และตรวจหาสาเหตุที่แน่ชัด คาดว่าถ้าเป็นแต่กำเนิดแพทย์น่าจะเคยมีการตรวจแล้ว ควรสอบถามให้ชัดเจนว่าเป็นโรคของอะไร และพยากรณ์โรคเป็นอย่างไรเบื้องต้นหากมีอาการมาก ควรงดการทำงานหนักๆไปก่อน ไม่ซื้อยาใดๆมาใช้เอง หลีกเลี่ยงการใช้ยาที่อยู่นอกเหนือไปจากการดูแลของแพทย์